Prepoznatljiv objekat našeg grada zasjao je ponovo u samom jezgru, makar svojim jednim delom, i obradovao mnoge Subotičane i sve one koji su barem jednom prošli centrom grada u vreme kada je on bio "živ" i šaren. Radovi na zgradi se nastavljaju u petoj fazi, a svečana primopredaja desiće se početkom predstojeće sedmice.

Zvuči malo nestvarno, ali posle skoro osam dugih godina Subotica ponovo ima zgradu Narodnog pozorišta - barem sam objekat, iako oni nije u potpunosti završen, čini se još prilično daleko od faze kada će biti dat na upotrebu.

Tokom prepodneva uklonjene su i poslednje skele i skoro sve ono što je skoro deset godina ružilo centar grada, a iza tih zaštitnih mreža i skela izronila je dobro poznata građevina, umivena i osvežena, ali vrlo autentična zgrada Narodnog pozorišta, objekta koji u mnogima vraća najpozitivnija osećanja i osećaj ponosa.

Posle dela koji gleda na Korzo ovih dana se po planu sklonila zaštita i prednjeg dela, odnosno onog "najudarnijeg" koji gleda na Gradsku kućuz, odnosno Zelenu fontanu, preciznije onoga što je ostalo od nje. Sada se ulazi u petu fazu kada će, uz obezbeđivanje finansijskih sredstava, biti nastavleni radovi na unutrašnjosti i uz malo sreće, i ne tamo malo para, subotičko glumište dočekati publiku na starom mestu, posle gotovo osam godina "izgnanstva".

Sredstva za Petu fazu dodeljena su, a trenutno se čeka na odobrenje za pokretanje javne nabavke od Uprave za kapitalna ulaganja. Raspoloživa sredstva za Petu fazu su 225 miliona dinara sa PDV–om.

Sredstva su obezbeđena iz Uprave za kapitalna ulaganja, Ministrastva kulture Republike Srbije, Gradskog budžeta i iz budžetske rezerve Republike.

Ostaje utisak da se trojezičnost nametnula na silu, te da sadašnji natpisi stoje samo da se "neko ne bi bunio", a ustvari samo su nagurani da tamo stoje, čini se bez neke simetrije i vizuelnog sklada. Ako se već insistiralo na višejezičnosti, možda je bilo dovoljo da se napiše "Позориште, Népsínház, Кazalište" i onda možda ne bi izgledalo tako pretrpano i naglašeno, kao da je natpis bitniji od same zgrade.

A nekada je ova zgrada izledala ovako...

Radove na uklanjanju fasade sa prednjeg dela pratili smo poslednjih dana učestalo i početkom naredne sedmice predatvićemo jednu kompilaciju fotografija koje će prikazati kako je to sve izgledalo od petka do nedelje kada je skinuta i poslednja skela.